nibzard/narodne-novine-full-text-markdown huggingface dataset:
## Plan podjele radijskih frekvencija za frekvencijsko područje 410 - 430 MHz

### NN 121/2011 (28.10.2011.), Plan podjele radijskih frekvencija za frekvencijsko područje 410 - 430 MHz

HRVATSKA AGENCIJA ZA POŠTU I ELEKTRONIČKE KOMUNIKACIJE

2421

Na temelju članka 12. stavka 1. točke 9. i članka 82. Zakona o elektroničkim komunikacijama (»Narodne novine«, broj 73/08 i 90/11) Vijeće Hrvatske agencije za poštu i elektroničke komunikacije donosi

PLAN

DODJELE RADIJSKIH FREKVENCIJA ZA FREKVENCIJSKO PODRUČJE 410 – 430 MHz

Članak 1.

(1) Plan dodjele radijskih frekvencija za frekvencijsko područje 410 – 430 MHz je kako slijedi:

|  |  |  |  |  |
| --- | --- | --- | --- | --- |
| Frekvencijsko područje (MHz) | Primjena | Širina kanala | Dupleksni razmak | Područje primjene |
| 410-420 /  420-430 | PMR/PAMR | 12,5; 25; 50;  100; 150 kHz | 10 MHz | - |
| Širokopojasni bežični pristup | 1,25 MHz | 10 MHz | Republika Hrvatska |

(2) Frekvencijsko područje 410 – 420 MHz namijenjeno je za uzlaznu vezu, a frekvencijsko područje 420-430 MHz za silaznu vezu.

Članak 2.

Ovaj plan dodjele stupa na snagu danom objave u »Narodnim novinama«.

Klasa: 344-04/11-08/103

Urbroj: 376-14/IS-11-1

Zagreb, 12. listopada 2011.

Predsjednik Vijeća
Miljenko Krvišek, dipl. ing. el., v. r.

Ostalo, NN 121/2011-2421
## Odluka o prirezu porezu na dohodak Grada Opuzena

### NN 121/2011 (28.10.2011.), Odluka o prirezu porezu na dohodak Grada Opuzena

GRAD OPUZEN

2422

Na temelju članka 29., 30. i 30a. Zakona o financiranju jedinica lokalne i područne (regionalne) samouprave (»Narodne novine« broj 117/93, 33/00, 73/00, 59/01, 107/01, 117/01, 150/02 147/03, 132/06 i 73/08 i članka 32. Statuta Grada Opuzena (»Neretvanski glasnik« 6/09, »Službeni glasnik Grada Opuzena« 1/10), Gradsko vijeće Grada Opuzena na XX. sjednici održanoj 5. listopada 2011. godine, donijelo je

ODLUKU

O PRIREZU POREZU NA DOHODAK

Članak 1.

Ovom Odlukom utvrđuju se obveznici, stopa te način obračuna i plaćanja prireza porezu na dohodak koji su vlastiti izvori prihoda Proračuna Grada Opuzena.

Članak 2.

Prirez porezu na dohodak plaća se po stopi od 10%.

Članak 3.

Obveznici prireza porezu na dohodak su fizičke osobe koje imaju prebivalište ili uobičajeno boravište na području Grada Opuzena, a obveznici su poreza na dohodak prema Zakonom o porezu na dohodak.

Članak 4.

Osnovica prireza porezu na dohodak iz članka 3. Ove Odluke je porez na dohodak.

Članak 5.

Prirez porezu na dohodak prihod je Proračuna Grada Opuzena i uplaćuje se na prijelazni račun poreza i prireza na dohodak 1001005-1730612004.

Članak 6.

Poslove u vezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 7.

Ova odluka stupa na snagu osmog dana od dana objave u »Narodnim novinama«, a primjenjuje se od 1. studenoga 2011. godine.

Ova Odluka objavit će se i u »Službenom glasniku Grada Opuzena«.

Klasa: 410-01/11-01/01

Urbroj: 2148-03-01-11-1

Opuzen, 5. listopada 2011.

Predsjednik
Mladen Šiljeg, v. r.

Odluka, NN 121/2011-2422
## Ispravak Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01)

### NN 121/2011 (28.10.2011.), Ispravak Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01)

DRŽAVNI ZAVOD ZA MJERITELJSTVO

2423

Nakon izvršenog uspoređivanja s izvornim tekstom utvrđena je pogreška u Pravilniku o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01) koji je objavljen u »Narodnim novinama« broj 6 od 14. siječnja 2011. godine te se daje

ISPRAVAK

PRAVILNIKA O POSTUPKU HOMOLOGACIJE MOTORNIH VOZILA S OBZIROM NA MJERE ZA SMANJENJE ONEČIŠĆENJA EMISIJAMA IZ MOTORA TPV 102 (IZDANJE 01)

U članku 4. u stavku 1. točki 2. briše se riječ »hibridna«.

U članku 28. na kraju stavka 1. iza riječi »godine« ispušten je tekst koji glasi »osim odredbi članka 8. Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 00)«.

U Prilogu I. točki 4.2.1 u drugoj rečenici iza riječi »prvotnom« briše se riječ »opisanom«.

U točki 4.2.2 iza riječi »ispitivanjem« umjesto riječi »tipa I.« trebaju stajati riječi »tipa 1.«.

U Dodatku 1. briše se tekst točke 1.2.

U Dodatku 2. briše se tekst točke 1.2.

U Dodatku 3. »Opisni dokument br. ...« briše se tekst točke 4.7.

U Dodatku opisnom dokumentu, umjesto brojeva »4.1 i 4.2« trebaju stajati brojevi »3.1. i 3.2«.

U Dodatku 4. u Dopuni certifikatu o homologaciji u tablici u točki 2.1, u stupcu »THC +NOx« oznake napomene »iii« umjesto u retku »DFi, v« treba stajati u retku »Srednja vrijednost izračunana s Ki (MKi) vi«.

U Dodatku 6. točki 1. tablici 1.:

– u stupcu »Norma za emisije« u retku »F« umjesto riječi »Euro 5a« trebaju stajati riječi »Euro 5b«,

– u stupcu »Norma za OBD« u retku »N« umjesto riječi »Euro 5-« trebaju stajati riječi »Euro 6-«, u retku »O« umjesto riječi »Euro 5+« trebaju stajati riječi »Euro 6-« i u retku »P« umjesto riječi »Euro 6a« trebaju stajati riječi »Euro 6-«

– u stupcu »Motor« u retcima »B, C, G, K, N do V« umjesto riječi »PI, CI,« trebaju stajati riječi »CI«.

U Prilogu IX. točki A. 1 u tablici »vrsta goriva: etanol (E85)« u tekstu napomene »(1)«, u trećoj rečenici iza riječi »primjena« briše se riječ »preciznih«.

U Prilogu XIV. točki 2.1 u drugoj rečenici u oznaci norme »ISO 15031-2« briše se znak »?«.

U Dodatku 1. »Proizvođačeva potvrda o pristupu informacijama o OBD sustavu vozila i za popravak i održavanje vozila« u prvoj rečenici teksta umjesto riječi »OBD-u vozila« trebaju stajati riječi »OBD sustavu vozila«

Klasa: 011-02/10-02/25

Urbroj: 558-04-02-02/1-11-11

Zagreb, 21. listopada 2011.

Ravnatelj
dr. sc. Krešimir Buntak, v. r.

Ostalo, NN 121/2011-2423
## Odluka o raspisivanju izbora za zastupnike u Hrvatski sabor

### NN 122/2011 (31.10.2011.), Odluka o raspisivanju izbora za zastupnike u Hrvatski sabor

PREDSJEDNIK REPUBLIKE HRVATSKE

2424

Na temelju odredbe članka 98. stavka 1. podstavka 1. Ustava Republike Hrvatske (»Narodne novine«, broj 85/10 – pročišćeni tekst), te članaka 5., 6. i 80. stavka 2. Zakona o izborima zastupnika u Hrvatski sabor (»Narodne novine«, broj 111/99, 109/00, 53/03, 69/03 – pročišćeni tekst, 167/03, 44/06, 19/07, 20/09, 145/10, 24/11, 93/11 i 120/11 – pročišćeni tekst), donosim

ODLUKU

O RASPISIVANJU IZBORA ZA ZASTUPNIKE
U HRVATSKI SABOR

1. Raspisujem izbore za zastupnike u Hrvatski sabor.

2. Izbori će se na biračkim mjestima u Republici Hrvatskoj održati u nedjelju, 4. prosinca 2011. godine.

Izbori na biračkim mjestima u diplomatsko-konzularnim predstavništvima Republike Hrvatske održat će se u subotu, 3. prosinca 2011. godine i u nedjelju, 4. prosinca 2011. godine.

3. Ova Odluka stupa na snagu danom donošenja i objavljuje se u »Narodnim novinama«.

Klasa: 013/03/11-01/01
Urbroj: 71-05-03/1-11-1
Zagreb, 31. listopada 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 122/2011-2424
## Odluka o preraspodjeli sredstava planiranih u Financijskom planu Fonda za zaštitu okoliša i energetsku učinkovitost za 2011. godinu

### NN 122/2011 (31.10.2011.), Odluka o preraspodjeli sredstava planiranih u Financijskom planu Fonda za zaštitu okoliša i energetsku učinkovitost za 2011. godinu

VLADA REPUBLIKE HRVATSKE

2427

Na temelju članka 7. stavka 1. Zakona o izvršavanju Državnog proračuna Republike Hrvatske za 2011. godinu (»Narodne novine«, broj 140/2010), a u vezi sa člankom 46. Zakona o proračunu (»Narodne novine«, broj 87/2008), Vlada Republike Hrvatske je na sjednici održanoj 25. listopada 2011. godine donijela

ODLUKU

O PRERASPODJELI SREDSTAVA PLANIRANIH U FINANCIJSKOM PLANU FONDA ZA ZAŠTITU OKOLIŠA I ENERGETSKU UČINKOVITOST ZA 2011. GODINU

I.

Vlada Republike Hrvatske preraspodjeljuje sredstva unutar Financijskog plana Fonda za zaštitu okoliša i energetsku učinkovitost za 2011. godinu (»Narodne novine«, broj 140/2010).

II.

Sredstva iz točke I. ove Odluke preraspodijelit će se prema sljedećem rasporedu:

|  |  |  |  |  |  |
| --- | --- | --- | --- | --- | --- |
| Šifra | Naziv | Plan 2011. | Povećanje | Smanjenje | Novi plan 2011. |
| 02 | FOND ZA ZAŠTITU OKOLIŠA I ENERGETSKU UČINKOVITOST | 781.710.500 | 45.000.000 | 45.000.000 | 781.710.500 |
| 100 | ADMINISTRATIVNO UPRAVLJANJE I OPREMANJE | 18.500.000 | 2.500.000 | 0 | 21.000.000 |
| A1000 | ADMINISTRACIJA I UPRAVLJANJE | 18.500.000 | 2.500.000 | 0 | 21.000.000 |
| 311 | Plaće (Bruto) | 18.500.000 | 2.500.000 | 0 | 21.000.000 |
| 101 | PROGRAMI I PROJEKTI ZAŠTITE OKOLIŠA | 148.000.000 | 0 | 45.000.000 | 103.000.000 |
| K2006 | SANACIJA ODLAGALIŠTA KOMUNALNOG OTPADA | 70.000.000 | 0 | 25.000.000 | 45.000.000 |
| 363 | Pomoći unutar općeg proračuna | 70.000.000 | 0 | 25.000.000 | 45.000.000 |
| K2011 | SANACIJA ODLAGALIŠTA OPASNOG OTPADA – LOKACIJE VISOKOG ONEČIŠĆENJA OKOLIŠA | 78.000.000 | 0 | 20.000.000 | 58.000.000 |
| 329 | Ostali nespomenuti rashodi poslovanja | 78.000.000 |  | 20.000.000 | 58.000.000 |
| 103 | PROGRAMI I PROJEKTI ZA POSTUPANJE S POSEBNIM KATEGORIJAMA OTPADA | 615.210.500 | 42.500.000 | 0 | 657.710.500 |
| A1003 | POSTUPANJE S POSEBNIM KATEGORIJAMA OTPADA | 615.210.500 | 42.500.000 | 0 | 657.710.500 |
| 329 | Ostali nespomenuti rashodi poslovanja | 615.210.500 | 42.500.000 | 0 | 657.710.500 |

III.

Ova Odluka je sastavni dio Financijskog plana Fonda za zaštitu okoliša i energetsku učinkovitost za 2011. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-06/11-02/02
Urbroj: 5030120-11-14
Zagreb, 25. listopada 2011.

Predsjednica
Jadranka Kosor, dipl. iur., v. r.

Odluka, NN 122/2011-2427
## Obvezatne upute broj IV - obrasci za postupak izbora (OZ-18 do OZ-25)

### NN 122/2011 (31.10.2011.), Obvezatne upute broj IV - obrasci za postupak izbora (OZ-18 do OZ-25)

DRŽAVNO IZBORNO POVJERENSTVO REPUBLIKE HRVATSKE

2432

Na temelju članka 56. točka 3. i 5. Zakona o izborima zastupnika u Hrvatski sabor (»Narodne novine«, broj 120/11 – pročišćeni tekst, dalje: Zakon) Državno izborno povjerenstvo Republike Hrvatske utvrđuje

OBVEZATNE UPUTE BROJ IV
(OZ-18 do OZ-25)

OBRASCI ZA POSTUPAK IZBORA

1. Izbori za zastupnike u Hrvatski sabor provodit će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OZ.

3. Ako za pojedine radnje nije Obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provođenje odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za postupak izbora su:

– OZ–18 – Izjava o prihvaćanju dužnosti člana stalnog sastava izbornog povjerenstva za provedbu izbora zastupnika u Hrvatski sabor,

– OZ–19 – Izjava o prihvaćanju dužnosti predsjednika – zamjenika predsjednika biračkog odbora za provedbu izbora zastupnika u Hrvatski sabor,

– OZ–20 – Izjava o prihvaćanju dužnosti člana – zamjenika člana biračkog odbora za provedbu izbora zastupnika u Hrvatski sabor,

– OZ–21 – Rješenje o određivanju biračkih mjesta,

– OZ–22 – Rješenje o imenovanju biračkog obora,

– OZ–23 – Rješenje o imenovanju biračkog odbora za glasovanje birača na službi u Oružanim snagama Republike Hrvatske,

– OZ–24 – Rješenje o imenovanju biračkog odbora za glasovanje birača članova posade pomorskih i riječnih brodova pod hrvatskom zastavom,

– OZ–25 – Rješenje o imenovanju biračkog odbora za glasovanje birača lišenih slobode,

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 013-03/11-02/04

Urbroj: 507-11-01

Zagreb, 31. listopada 2011.

Predsjednik
Branko Hrvatin, dipl. iur., v. r.

[**OZ–18**](dodatni/417502.pdf)[**OZ–19**](dodatni/417503.pdf)[**OZ–20**](dodatni/417504.pdf)[**OZ–21**](dodatni/417505.pdf)[**OZ–22**](dodatni/417506.pdf)[**OZ–23**](dodatni/417507.pdf)[**OZ–24**](dodatni/417508.pdf)[**OZ–25**](dodatni/417509.pdf)

Uputa, NN 122/2011-2432
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Obvezatne upute broj V - sastavljanje liste kandidata u XII. izbornoj jedinici

### NN 122/2011 (31.10.2011.), Obvezatne upute broj V - sastavljanje liste kandidata u XII. izbornoj jedinici

DRŽAVNO IZBORNO POVJERENSTVO REPUBLIKE HRVATSKE

2433

Na temelju članka 56. točka 3. Zakona o izborima zastupnika u Hrvatski sabor (»Narodne novine«, broj 120/11 – pročišćeni tekst, dalje: Zakon) Državno izborno povjerenstvo Republike Hrvatske utvrđuje

OBVEZATNE UPUTE BROJ V

SASTAVLJANJE LISTE KANDIDATA U XII.

IZBORNOJ JEDINICI

1. Državno izborno povjerenstvo Republike Hrvatske će u odnosu na sve pravovaljano predložene kandidate za izbor zastupnika i njihovih zamjenika (kad se uz kandidata za zastupnike predlaže i kandidat za njegovog zamjenika koji se bira zajedno s njim), koje biraju pripadnici nacionalnih manjina u XII. izbornoj jedinici, sastaviti i objaviti liste kandidata i to u roku 48 sati od isteka roka za prispijeće prijedloga kandidata – dakle, najkasnije 14. studenoga 2011. do 24.00 sata.

2. Na listi kandidata za svaki izbor zastupnika nacionalne manjine odnosno nacionalnih manjina, koje zajedno biraju zastupnika, navodi se ime i prezime kandidata. Kad se uz kandidata predlaže i njegov zamjenik navodi se i ime i prezime zamjenika kandidata.

3. Kandidati će na listi biti navedeni prema abecednom redu njihovog prezimena.

4. Uz ime i prezime kandidata (te njegovog zamjenika – kad se isti predlaže uz kandidata) obavezno se navodi puni i skraćeni naziv političke stranke odnosno stranaka ili stranačke koalicije odnosno udruge/udruga nacionalnih manjina koja je kandidata predložila odnosno »neovisni kandidat“.

5. Kad je više političkih stranaka odnosno više udruga nacionalnih manjina predložilo zajedničkog kandidata, tada će se iza imena kandidata one navesti onim redom kojim su stranke odnosno udruge navedene u prijedlogu.

6. Ove Obvezatne upute stupaju na snagu danom objave u »Narodnim novinama«.

Klasa: 013-03/11-02/05

Urbroj: 507-11-01

Zagreb, 31. listopada 2011.

Predsjednik
Branko Hrvatin, dipl. iur., v. r.

Uputa, NN 122/2011-2433
## Odluka o jediničnom iznosu novčanog poticaja za proizvodnju biogoriva u 2012. godini

### NN 123/2011 (2.11.2011.), Odluka o jediničnom iznosu novčanog poticaja za proizvodnju biogoriva u 2012. godini

VLADA REPUBLIKE HRVATSKE

2437

Na temelju članka 19. stavka 5. Zakona o biogorivima za prijevoz (»Narodne novine«, br. 65/2009, 145/2010 i 26/2011), Vlada Republike Hrvatske je na sjednici održanoj 27. listopada 2011. godine donijela

ODLUKU

O JEDINIČNOM IZNOSU NOVČANOG POTICAJA ZA PROIZVODNJU BIOGORIVA U 2012. GODINI

I.

Utvrđuje se jedinični iznos novčanog poticaja za proizvodnju biogoriva u 2012. godini izražen u kn/l i to:

1. biodizela u visini 3,46 kn/l

2. bioetanola u visini 1,75 kn/l.

II.

Ova Odluka stupa na snagu danom objave u »Narodnim novinama«.

Klasa: 310-05/11-01/13

Urbroj: 5030116-11-1

Zagreb, 27. listopada 2011.

Predsjednica
Jadranka Kosor, dipl. iur., v. r.

Odluka, NN 123/2011-2437
## Odluka o davanju suglasnosti na prijenos koncesije pomorskog dobra u svrhu gospodarskog korištenja luke posebne namjene - luke nautičkog turizma Novigrad

### NN 123/2011 (2.11.2011.), Odluka o davanju suglasnosti na prijenos koncesije pomorskog dobra u svrhu gospodarskog korištenja luke posebne namjene - luke nautičkog turizma Novigrad

VLADA REPUBLIKE HRVATSKE

2438

Na temelju članka 35. Zakona o pomorskom dobru i morskim lukama (»Narodne novine« br. 158/2003, 100/2004, 141/2006 i 38/2009) i članka 5. stavka 1. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008, 125/2010 i 102/2011), Vlada Republike Hrvatske je na sjednici održanoj 27. listopada 2011. godine donijela

ODLUKU

O DAVANJU SUGLASNOSTI NA PRIJENOS KONCESIJE POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA NOVIGRAD

I.

Vlada Republike Hrvatske daje suglasnost na prijenos koncesije pomorskog dobra u svrhu gospodarskog korištenja luke posebne namjene – luke nautičkog turizma Novigrad, s društva Civitas nova d.d. na novog ovlaštenika koncesije, Sigma poslovodstvo d.o.o.

Ovlaštenik koncesije Sigma poslovodstvo d.o.o. stječe pravo gospodarskog korištenja pomorskog dobra lučkog područja iz točke I. Odluke o koncesiji pomorskog dobra u svrhu izgradnje i gospodarskog korištenja luke posebne namjene – luke nautičkog turizma Novigrad (»Narodne novine«, br. 102/2000, 35/2001, 58/2002, 10/2003 i 87/2003) do 18. listopada 2032. godine, te stječe sva prava i preuzima sve obveze kako je određeno ovom Odlukom i Ugovorom o koncesiji od 16. lipnja 2003. godine, s danom potpisa ugovora iz točke II. ove Odluke.

II.

Na temelju ove Odluke ovlašćuje se ministar mora, prometa i infrastrukture da potpiše ugovor o prijenosu koncesije u roku 30 dana od dana donošenja ove Odluke.

III.

Stupanjem na snagu ove Odluke prestaje važiti Odluka o davanju suglasnosti na prijenos koncesije pomorskog dobra u svrhu izgradnje i gospodarskog korištenja luke posebne namjene – luke nautičkog turizma u Novigradu (»Narodne novine«, broj 111/2010).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/03-01/03

Urbroj: 5030116-11-1

Zagreb, 27. listopada 2011.

Predsjednica
Jadranka Kosor, dipl. iur., v. r.

Odluka, NN 123/2011-2438
## Obavijest o izmjeni Obavijesti o namjeri davanja koncesije na pomorskom dobru u svrhu gospodarskog korištenja luke posebne namjene - brodogradilišta na dijelu k.o. Solin, predio brodoremontno brodogradilište Vranjic

### NN 123/2011 (2.11.2011.), Obavijest o izmjeni Obavijesti o namjeri davanja koncesije na pomorskom dobru u svrhu gospodarskog korištenja luke posebne namjene - brodogradilišta na dijelu k.o. Solin, predio brodoremontno brodogradilište Vranjic

VLADA REPUBLIKE HRVATSKE

2439

Na temelju članka 18. stavaka 1. i 2. Zakona o koncesijama (»Narodne novine«, broj 125/2008), a u vezi sa člankom 80. stavkom 4. točkom 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 6. listopada 2011. godine donijela

OBAVIJEST

O IZMJENI OBAVIJESTI O NAMJERI DAVANJA KONCESIJE NA POMORSKOM DOBRU U SVRHU GOSPODARSKOG KORIŠTENJA LUKE POSEBNE NAMJENE – BRODOGRADILIŠTA NA DIJELU k.o. SOLIN, PREDIO BRODOREMONTNO BRODOGRADILIŠTE VRANJIC

I.

U Obavijesti o namjeri davanja koncesije na pomorskom dobru u svrhu gospodarskog korištenja luke posebne namjene – brodogradilišta na dijelu k.o. Solin, predio brodoremontno brodogradilište Vranjic (»Narodne novine«, broj 110/2011), u točki VII. stavku 3. riječi: »u roku 30 dana od dana objave ove Obavijesti u »Narodnim novinama« zamjenjuju se riječima: »do 9. siječnja 2012. godine«.

II.

Ova Obavijest objavit će se u »Narodnim novinama«.

Klasa: 934-01/08-02/01

Urbroj: 5030116-11-3

Zagreb, 6. listopada 2011.

Predsjednica
Jadranka Kosor, dipl. iur., v. r.

Ostalo, NN 123/2011-2439
## Pravilnik o dopuni Pravilnika o službenim sjedištima javnih bilježnika

### NN 123/2011 (2.11.2011.), Pravilnik o dopuni Pravilnika o službenim sjedištima javnih bilježnika

MINISTARSTVO PRAVOSUĐA

2442

Na temelju odredbe članka 84. Zakona o izmjenama i dopunama Zakona o javnom bilježništvu (»Narodne novine«, broj 16/07) donosim

PRAVILNIK

O DOPUNI PRAVILNIKA O SLUŽBENIM SJEDIŠTIMA JAVNIH BILJEŽNIKA

Članak 1.

U Pravilniku o službenim sjedištima javnih bilježnika (»Narodne novine«, broj 55/10) – Raspored javnobilježničkih mjesta i njihovih službenih sjedišta, u Osječko-baranjskoj županiji, za područje mjesno nadležnog Općinskog suda u Belom Manastiru, u koloni »Broj javnobilježničkih mjesta«, broj: »2« zamjenjuje se brojem: »3«, a u koloni »Službeno sjedište javnog bilježnika« – Beli Manastir, broj: »1« zamjenjuje se brojem: »2«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 714-02/11-01/124

Urbroj: 514-02-02-11-2

Zagreb, 21. listopada 2011.

Ministar
Dražen Bošnjaković, v. r.

Pravilnik, NN 123/2011-2442
## Pravilnik o izmjenama Pravilnika o povlastici za obavljanje gospodarskog ribolova na moru i registru o izdanim povlasticama

### NN 123/2011 (2.11.2011.), Pravilnik o izmjenama Pravilnika o povlastici za obavljanje gospodarskog ribolova na moru i registru o izdanim povlasticama

MINISTARSTVO POLJOPRIVREDE, RIBARSTVA I RURALNOG RAZVOJA

2446

Na temelju članka 26. stavka 9. i stavka 12., članka 27. stavka 3., članka 28. stavka 5. i članka 29. stavka 4. Zakona o morskom ribarstvu (»Narodne novine«, br. 56/10, 117/10 i 55/11) ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O POVLASTICI ZA OBAVLJANJE GOSPODARSKOG RIBOLOVA NA MORU I REGISTRU O IZDANIM POVLASTICAMA

Članak 1.

U Pravilniku o povlastici za obavljanje gospodarskog ribolova na moru i registru o izdanim povlasticama (»Narodne novine«, br. 144/10) u članku 9. iza stavka 14. dodaju se stavci 15., 16. i 17. koji glase:

»(15) Iznimno od odredbi stavka 3., 4., 5. i 6. odobriti će se prijenos prava odnosno upis prava u povlasticu za sva plovila na kojima je izvršena promjena motora i povećanje GT-a do dana stupanja na snagu ovoga Pravilnika.

(16) Iznimno od odredbi stavka 3., 4., 5. i 6. odobriti će se prijenos prava odnosno upis prava u povlasticu za sva plovila na kojima je došlo do promjene GT-a i snage motora na temelju premjeravanja a da nije bilo zahvata na plovilu odnosno motoru, te upis veće snage postojećeg motora koji imaju upisanu reduciranu snagu motora u upisnom listu a radi upisa nominalne snage u registar ribarske flote.«

(17) Kod prijenosa odnosno upisa prava iz stavaka 15. i 16. potrebno je za brodove priložiti svjedodžbu o sposobnosti broda za plovidbu izdanu od Hrvatskog registra brodova.«

Članak 2.

U članku 10. stavak 3. mijenja se i glasi:

»(3) Ministarstvo je dužno objaviti Javni poziv za prijenos povlastice ili ponuditi otkup za prijenos povlastice u državno vlasništvo sukladno članku 32. Zakona 15. dana u mjesecima ožujku, lipnju, rujnu i prosincu, odnosno ranije ukoliko se prije tih datuma prikupi najmanje deset ponuda za prijenos povlastice.«.

Članak 3.

(1) U članku 13. stavak 1. mijenja se i glasi:

»(1) Povlastice izdane prije stupanja na snagu ovog Pravilnika vrijedi do izdavanja novih povlastica a najkasnije do 1. rujna 2012. godine ukoliko je vlasnik plovila predao zahtjev za izdavanje nove povlastice najkasnije do 31. prosinca 2011. godine o čemu nadležna područna jedinica radi zabilježbu u WEB aplikaciji »Registar povlastica.«

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/247

Urbroj: 525-08-1-0314/11-3

Zagreb, 20. listopada 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 123/2011-2446
## Pravilnik o obrascu dnevnika rada doktora medicine na specijalističkom usavršavanju

### NN 123/2011 (2.11.2011.), Pravilnik o obrascu dnevnika rada doktora medicine na specijalističkom usavršavanju

MINISTARSTVO ZDRAVSTVA I SOCIJALNE SKRBI

2449

Na temelju članka 140. stavka 6. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11 i 84/11) ministar zdravstva i socijalne skrbi donosi

PRAVILNIK

O OBRASCU DNEVNIKA RADA DOKTORA MEDICINE NA SPECIJALISTIČKOM USAVRŠAVANJU

Članak 1.

Ovim Pravilnikom propisuje se obrazac dnevnika rada doktora medicine na specijalističkom usavršavanju (u daljnjem tekstu: Dnevnik rada).

Članak 2.

Obrazac dnevnika rada koji je tiskan u Prilogu I. ovoga Pravilnika i njegov je sastavni dio sadrži sljedeće dijelove:

1. opći podaci o specijalizantu i specijalizaciji,

2. evidencija dnevnih aktivnosti,

3. evidencija provjere usvojenih znanja i vještina,

4. evidencija prikaza slučaja bolesnika,

5. evidencija stručnih radova iz područja specijalizacije,

6. bilješke.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-04/26

Urbroj: 534-1/6-11-1

Zagreb, 7. listopada 2011.

Potpredsjednik
Vlade i ministar zdravstva i socijalne skrbi
mr. Darko Milinović, dr. med., v. r.

PRILOG I.

[**OBRAZAC DNEVNIKA RADA DOKTORA MEDICINE NA SPECIJALISTIČKOM USAVRŠAVANJU**](dodatni/417527.pdf)

Pravilnik, NN 123/2011-2449
## Pravilnik o obrascu knjižice o specijalističkom usavršavanju doktora medicine

### NN 123/2011 (2.11.2011.), Pravilnik o obrascu knjižice o specijalističkom usavršavanju doktora medicine

MINISTARSTVO ZDRAVSTVA I SOCIJALNE SKRBI

2450

Na temelju članka 140. stavka 6. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11 i 84/11) ministar zdravstva i socijalne skrbi donosi

PRAVILNIK

O OBRASCU KNJIŽICE O SPECIJALISTIČKOM USAVRŠAVANJU DOKTORA MEDICINE

Članak 1.

Ovim Pravilnikom propisuje se obrazac knjižice o specijalističkom usavršavanju doktora medicine (u daljnjem tekstu: knjižica).

Članak 2.

Obrazac knjižice koji je tiskan u Prilogu I. ovoga Pravilnika i njegov je sastavni dio sadrži sljedeće dijelove:

1. opći podaci o specijalizantu i specijalizaciji,

2. raspored obavljanja programa specijalizacije,

3. praćenje napredovanja u stjecanju općih i posebnih kompetencija,

4. praćenje obavljenih zahvata,

5. završno mišljenje glavnog mentora o savladanom programu specijalizacije.

Članak 3.

Danom stupanja na snagu ovoga Pravilnika prestaje važiti Prilog broj 2. Pravilnika o specijalističkom usavršavanju zdravstvenih djelatnika (»Narodne novine«, br. 33/94, 53/98, 64/98, 97/99, 84/01 i 43/03) u dijelu koji se odnosi na specijalističko usavršavanje doktora medicine, osim za doktore medicine iz članka 36. Pravilnika o specijalističkom usavršavanju doktora medicine (»Narodne novine«, br. 100/11).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-04/27
Urbroj: 534-1/6-11-1
Zagreb, 7. listopada 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

PRILOG I.

**[OBRAZAC KNJIŽICE O SPECIJALISTIČKOM USAVRŠAVANJU DOKTORA MEDICINE](dodatni/417529.pdf)**

Pravilnik, NN 123/2011-2450
## Pravilnik o obrascu zapisnika o polaganju specijalističkog ispita doktora medicine

### NN 123/2011 (2.11.2011.), Pravilnik o obrascu zapisnika o polaganju specijalističkog ispita doktora medicine

MINISTARSTVO ZDRAVSTVA I SOCIJALNE SKRBI

2451

Na temelju članka 140. stavka 6. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11 i 84/11) ministar zdravstva i socijalne skrbi donosi

PRAVILNIK

O OBRASCU ZAPISNIKA O POLAGANJU SPECIJALISTIČKOG ISPITA DOKTORA MEDICINE

Članak 1.

Ovim Pravilnikom propisuje se obrazac zapisnika o polaganju specijalističkog ispita doktora medicine (u daljnjem tekstu: Zapisnik).

Članak 2.

Obrazac zapisnika tiskan je u Prilogu I. ovoga Pravilnika i čini njegov sastavni dio.

Članak 3.

Danom stupanja na snagu ovoga Pravilnika prestaje važiti Prilog broj 3. Pravilnika o specijalističkom usavršavanju zdravstvenih djelatnika (»Narodne novine«, br. 33/94, 53/98, 64/98, 97/99, 84/01 i 43/03) u dijelu koji se odnosi na specijalističko usavršavanje doktora medicine, osim za doktore medicine iz članka 36. Pravilnika o specijalističkom usavršavanju doktora medicine (»Narodne novine«, br. 100/11).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-04/29

Urbroj: 534-1/6-11-1

Zagreb, 7. listopada 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

PRILOG I.

![](dodatni/417531.jpg)

Pravilnik, NN 123/2011-2451
## Pravilnik o obrascu diplome o specijalističkom usavršavanju

### NN 123/2011 (2.11.2011.), Pravilnik o obrascu diplome o specijalističkom usavršavanju

MINISTARSTVO ZDRAVSTVA I SOCIJALNE SKRBI

2452

Na temelju članka 140. stavka 6. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11 i 84/11) ministar zdravstva i socijalne skrbi donosi

PRAVILNIK

O OBRASCU DIPLOME O SPECIJALISTIČKOM USAVRŠAVANJU

Članak 1.

Ovim Pravilnikom propisuje se obrazac diplome o specijalističkom usavršavanju (u daljnjem tekstu: Diploma).

Članak 2.

Obrazac Diplome tiskan je u Prilogu I. ovoga Pravilnika i čini njegov sastavni dio.

Članak 3.

Danom stupanja na snagu ovoga Pravilnika prestaje važiti Prilog broj 4. Pravilnika o specijalističkom usavršavanju zdravstvenih djelatnika (»Narodne novine«, br. 33/94, 53/98, 64/98, 97/99, 84/01 i 43/03) u dijelu koji se odnosi na specijalističko usavršavanje doktora medicine, osim za doktore medicine iz članka 36. Pravilnika o specijalističkom usavršavanju doktora medicine (»Narodne novine«, br. 100/11).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-04/28

Urbroj: 534-1/6-11-1

Zagreb, 7. listopada 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

PRILOG I.

![](dodatni/417533.jpg)

Pravilnik, NN 123/2011-2452
## Rješenje kojim se Hrvoju Smiljaniću daje odobrenje za obavljanje funkcije člana Uprave društva Allianz Zagreb d.d., Zagreb

### NN 123/2011 (2.11.2011.), Rješenje kojim se Hrvoju Smiljaniću daje odobrenje za obavljanje funkcije člana Uprave društva Allianz Zagreb d.d., Zagreb

HRVATSKA AGENCIJA ZA NADZOR FINANCIJSKIH USLUGA

2453

Na temelju odredbi članka 15. stavak 1. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu nadzornog odbora društva Allianz Zagreb d.d. Zagreb, Selska cesta 136-138, za izdavanje odobrenja Hrvoju Smiljaniću iz Zagreba, Republike Austrije 27, za obavljanje funkcije člana Uprave, na sjednici održanoj 20. listopada 2011. godine donijela je

RJEŠENJE

I. Hrvoju Smiljaniću iz Zagreba, Republike Austrije 27, rođenom 2. svibnja 1970. godine u Osijeku, OIB: 42406641742, daje se odobrenje za obavljanje funkcije člana Uprave društva Allianz Zagreb d.d. Zagreb, Selska cesta 136-138.

II. Izreka ovog rješenja objavit će se u »Narodnim novinama«.

Klasa: UP/I-453-02/11-30/15

Urbroj: 326-112-11-4

Zagreb, 20. listopada 2011.

Član Uprave
Ivo Šulenta, v. r.

Rješenje, NN 123/2011-2453
## Rješenje kojim se Marijani Zec daje ovlaštenje za obavljanje poslova ovlaštenog aktuara

### NN 123/2011 (2.11.2011.), Rješenje kojim se Marijani Zec daje ovlaštenje za obavljanje poslova ovlaštenog aktuara

HRVATSKA AGENCIJA ZA NADZOR FINANCIJSKIH USLUGA

2454

Na temelju odredbi članka 15. točke 4. alineja 2. i 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) Uprava Hrvatske agencije za nadzor financijskih usluga, odlučujući o zahtjevu Marijane Zec iz Zagreba, Rogićeva 48, za izdavanje ovlaštenja za obavljanje poslova ovlaštenog aktuara, na sjednici održanoj 20. listopada 2011. godine donijela je

RJEŠENJE

I. Marijani Zec iz Zagreba, Rogićeva 48, rođenoj 31. siječnja 1984. u Dubrovniku, daje se ovlaštenje za obavljanje poslova ovlaštenog aktuara.

II. Izreka ovog rješenja objavit će se u »Narodnim novinama«.

Klasa: UP/I -453-02/11-42/10

Urbroj: 326-112-11-3

Zagreb, 20. listopada 2011.

Član Uprave
Ivo Šulenta, v. r.

Rješenje, NN 123/2011-2454
## Rješenje kojim je društvu IMA d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 123/2011 (2.11.2011.), Rješenje kojim je društvu IMA d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2457

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 20. listopada 2010, donijela je

RJEŠENJE

I. Društvu IMA d.o.o. za zastupanje u osiguranju, Zagreb, Tratinska 36, prestala je važiti dozvola za obavljanje poslova zastupanja u osiguranju izdana 18. siječnja 2007. rješenjem Hrvatske agencije za nadzor financijskih usluga klasa: UP/I-453-06/06-03/303, urbroj: 326-112-07-3.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/78

Urbroj: 326-112-11-1

Zagreb, 20. listopada 2011.

Član Uprave
Ivo Šulenta, v. r.

Rješenje, NN 123/2011-2457
## Rješenje kojim je Antunu Lončaru, vlasniku obrta Lončar zastupanje u osiguranju, Dugo Selo, prestala važiti dozvola za obavljanje poslova zastupanja u osiguranju

### NN 123/2011 (2.11.2011.), Rješenje kojim je Antunu Lončaru, vlasniku obrta Lončar zastupanje u osiguranju, Dugo Selo, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2458

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 20. listopada 2011, donijela je

RJEŠENJE

I. Antunu Lončaru iz Dugog Sela, Brckovljani, Slavka Kolara 22, vlasniku obrta Lončar zastupanje u osiguranju, Dugo Selo, Ulica Josipa Zorića 26, dana 15. veljače 2011, prestala je važiti dozvola za obavljanje poslova zastupanja u osiguranju izdana 23. rujna 2010. rješenjem Hrvatske agencije za nadzor financijskih usluga klasa: UP/I-453-02/10-37/38, urbroj: 326-112-10-2.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/79

Urbroj: 326-112-11-1

Zagreb, 20. listopada 2011.

Član Uprave
Ivo Šulenta, v. r.

Rješenje, NN 123/2011-2458
## Rješenje kojim se društvu Inventum zastupanje društvo s ograničenom odgovornošću za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 123/2011 (2.11.2011.), Rješenje kojim se društvu Inventum zastupanje društvo s ograničenom odgovornošću za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2459

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva Inventum, računalniške storitve in svetovanje, d.o.o. Ljubljana, Celovška cesta 144, Republika Slovenija, osnivača društva Inventum zastupanje društvo s ograničenom odgovornošću za zastupanje u osiguranju »u osnivanju«, Zagreb, za izdavanje dozvole za obavljanje poslova zastupanja u osiguranju, na sjednici održanoj 20. listopada 2011. donijela je

RJEŠENJE

I. Društvu Inventum zastupanje društvo s ograničenom odgovornošću za zastupanje u osiguranju, Zagreb, daje se dozvola za obavljanje poslova zastupanja u osiguranju.

II. Društvo Inventum zastupanje društvo s ograničenom odgovornoću za zastupanje u osiguranju, Zagreb, dužno je u roku od tri dana od primitka rješenja o upisu promjene djelatnosti u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/69

Urbroj: 326-112-11-4

Zagreb, 20. listopada 2011.

Član Uprave
Ivo Šulenta, v. r.

Rješenje, NN 123/2011-2459
## Rješenje kojim se Ozrenu Mandiću, osnivaču obrta G.O. Šibenik za zastupanje u osiguranju, vl. Ozren Mandić, Šibenik, daje dozvola za obavljanje poslova zastupanja u osiguranju

### NN 123/2011 (2.11.2011.), Rješenje kojim se Ozrenu Mandiću, osnivaču obrta G.O. Šibenik za zastupanje u osiguranju, vl. Ozren Mandić, Šibenik, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2460

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Ozrena Mandića iz Vodica, Kamila Pamukovića 43, osnivača obrta G.O. Šibenik za zastupanje u osiguranju, vl. Ozren Mandić, Šibenik, Petra Grubišića 5, na sjednici održanoj 20. listopada 2011. donijela je

RJEŠENJE

I. Ozrenu Mandiću iz Vodica, Kamila Pamukovića 33, osnivaču obrta G.O. Šibenik za zastupanje u osiguranju, vl. Ozren Mandić, Šibenik, Petra Grubišića 5, daje se dozvola za obavljanje poslova zastupanja u osiguranju.

II. Ozren Mandić iz Vodica, Kamila Pamukovića 33, osnivač obrta G.O. Šibenik za zastupanje u osiguranju, vl. Ozren Mandić, Šibenik, Petra Grubišića 5, dužan je u roku od tri dana od primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/76

Urbroj: 326-112-11-3

Zagreb, 20. listopada 2011.

Član Uprave
Ivo Šulenta, v. r.

Rješenje, NN 123/2011-2460
## Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

### NN 123/2011 (2.11.2011.), Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

2465

Na temelju odredbe članka 20. stavka 1. alineja 3. Zakona o Hrvatskoj agenciji za nadzor financijskih usluga (»Narodne novine«, br. 140/05), Hrvatska agencija za nadzor financijskih usluga donijela je na sjednici Uprave 20. listopada 2011.

PRAVILNIK

O DOPUNAMA PRAVILNIKA O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

Članak 1.

U članku 4. stavku (4.) Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 141/10, 58/11) dodaje se točka 8. i glasi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 8. | Odobrenje izmjena i/ili dopuna akata i cjenika burze manjeg obima i/ili značaja | 500,00 kn | 5.000,00 kn |

Članak 2.

U članku 4. stavku (4a) Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 141/10, 58/11) dodaje se točka 6a. i glasi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 6a. | Odobrenje izmjena i/ili dopuna akata i cjenika SKDD-a manjeg obima i/ili značaja | 500,00 kn | 5.000,00 kn |

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/10-04/24

Urbroj: 326-01-11-4

Zagreb, 20. listopada 2011.

Član Uprave
Ivo Šulenta, v. r.

Pravilnik, NN 123/2011-2465
## Deklaracija o nekim pitanjima suradnje pravosudnih tijela Republike Hrvatske i Republike Srbije

### NN 124/2011 (4.11.2011.), Deklaracija o nekim pitanjima suradnje pravosudnih tijela Republike Hrvatske i Republike Srbije

HRVATSKI SABOR

2469

Polazeći od činjenice da je suverenitet Republike Hrvatske neotuđiv, nedjeljiv i neprenosiv,

podsjećajući da su sve samostalne države, nastale raspadom bivše Socijalističke Federativne Republike Jugoslavije, njezine pravne sljednice,

zauzimajući se za dosljednu primjenu načela međunarodnog prava sadržanih osobito u Povelji Ujedinjenih naroda, Deklaraciji o načelima međunarodnog prava o prijateljskim odnosima i suradnji između država u skladu s Poveljom Ujedinjenih naroda i Deklaraciji o nedopustivosti miješanja u unutrašnje poslove država,

ustrajni u namjeri da se, sukladno preuzetim međunarodnim obvezama i unutarnjem pravnom poretku, procesuiraju i kazne počinitelji svih ratnih zločina, zločina protiv čovječnosti i genocida počinjenih na području Republike Hrvatske, te

odlučni u uvjerenju da nitko ne smije ostati nekažnjen za počinjeni ratni zločin, zločin protiv čovječnosti i genocid

Hrvatski sabor na sjednici 21. listopada 2011. donosi

DEKLARACIJU

O NEKIM PITANJIMA SURADNJE PRAVOSUDNIH TIJELA REPUBLIKE HRVATSKE I REPUBLIKE SRBIJE

Donošenjem zakona kojim je proglasila svoja tijela nadležnima za vođenje postupaka za određena kaznena djela koja su izvršena na teritoriju bivše Socijalističke Federativne Republike Jugoslavije, Republika Srbija proširila je svoju jurisdikciju na područje Republike Hrvatske, te na taj način povrijedila suverenitet Republike Hrvatske.

S ciljem izgradnje daljnje suradnje, povjerenja i dobrosusjedskih odnosa, Republika Hrvatska poziva Republiku Srbiju na sklapanje međunarodnog ugovora kojim će se pitanja nadležnosti za ratne zločine, zločine protiv čovječnosti i genocida urediti na cjelovit način, sukladno načelima međunarodnoga prava.

Klasa: 004-01/11-01/09

Zagreb, 21. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Ostalo, NN 124/2011-2469
## Zakon o dopuni Zakona o medicinskoj oplodnji

### NN 124/2011 (4.11.2011.), Zakon o dopuni Zakona o medicinskoj oplodnji

HRVATSKI SABOR

2475

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O MEDICINSKOJ OPLODNJI

Proglašavam Zakon o dopuni Zakona o medicinskoj oplodnji, koji je Hrvatski sabor donio na sjednici 21. listopada 2011. godine.

Klasa: 011-01/11-01/195

Urbroj: 71-05-03/1-11-2

Zagreb, 26. listopada 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O DOPUNI ZAKONA O MEDICINSKOJ OPLODNJI

Članak 1.

U Zakonu o medicinskoj oplodnji (»Narodne novine«, br. 88/09. i 137/09.) iza članka 15. dodaje se članak 15.a koji glasi:

»Članak 15.a

U slučajevima kada je kod muškarca i/ili žene prema saznanjima ili iskustvu medicinske znanosti ili tijekom postupka medicinske oplodnje utvrđen nedostatak spolnih stanica, na prijedlog liječnika specijalista ginekologije koji provodi postupak medicinske oplodnje, uz odobrenje Nacionalnog povjerenstva, odredbe članka 15. ovoga Zakona neće se primijeniti.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 543-01/11-01/01

Zagreb, 21. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 124/2011-2475
## Zakon o dopunama Zakona o zaštiti biljnih sorti

### NN 124/2011 (4.11.2011.), Zakon o dopunama Zakona o zaštiti biljnih sorti

HRVATSKI SABOR

2481

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O ZAŠTITI BILJNIH SORTI

Proglašavam Zakon o dopunama Zakona o zaštiti biljnih sorti, koji je Hrvatski sabor donio na sjednici 21. listopada 2011. godine.

Klasa: 011-01/11-01/204

Urbroj: 71-05-03/1-11-2

Zagreb, 26. listopada 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O DOPUNAMA ZAKONA O ZAŠTITI BILJNIH SORTI

Članak 1.

U Zakonu o zaštiti biljnih sorti (»Narodne novine«, br. 131/97., 62/00. i 67/08.) u članku 1. dodaje se stavak 2. koji glasi:

»(2) Ovaj Zakon sadrži odredbe koje su u skladu sa sljedećim aktom Europske unije: Uredbom Vijeća (EZ) br. 2100/94 od 27. srpnja 1994. godine o zaštiti biljnih sorti (SL L 227, 1. 9. 1994.).«.

Članak 2.

Iza članka 12.a dodaje se članak 12.b koji glasi:

»Članak 12.b

(1) Oplemenjivačko pravo neće biti povrijeđeno u slučaju kada se požeti materijal zaštićene sorte za određene biljne vrste, a koji je poljoprivredni proizvođač proizveo na vlastitom imanju, koristi u svrhu reprodukcije na vlastitom poljoprivrednom imanju.

(2) Poljoprivredni proizvođač koji koristi mogućnost iz stavka 1. ovoga članka mora platiti odgovarajuću naknadu nositelju oplemenjivačkog prava, a koja je niža od licencije koju plaća proizvođač sjemena.

(3) Poljoprivredni proizvođač koji koristi mogućnost iz stavka 1. ovoga članka, na zahtjev nositelja oplemenjivačkog prava mora mu dostaviti informaciju o zasijanim površinama.

(4) Mali poljoprivredni proizvođači su izuzeti od plaćanja naknade za mogućnosti koje su propisane stavkom 1. ovoga članka.

(5) Ministar propisuje kriterije za određivanje malih proizvođača te biljne vrste na koje se odnosi odredba stavka 1. ovoga članka.

(6) Pri uporabi požetog materijala iz stavka 1. ovoga članka u svrhu reprodukcije na vlastitom poljoprivrednom imanju, poljoprivredni je proizvođač obvezan postupati u skladu s propisima iz područja biljnog zdravstva, posebno vodeći računa o sprječavanju pojave štetnih organizama na usjevima zasnovanim korištenjem tog materijala.«.

Članak 3.

(1) Sorte iz članka 7. stavka 1. Zakona o zaštiti biljnih sorti (»Narodne novine«, br. 131/97., 62/00. i 67/08.) mogu biti predmet oplemenjivačkih prava od 1. rujna 2011.

(2) Iznimno od članka 8. stavka 1. Zakona o zaštiti biljnih sorti (»Narodne novine«, br. 131/97., 62/00. i 67/08.), za sve sorte biljnih vrsta osim: pšenice, ječma, zobi, kukuruza, običnog suncokreta, soje, uljane repice, šećerne repe, krumpira, lucerne, graška, krmnog kelja, kruške, topole i vrbe, oplemenjivač sorte ili njegov pravni sljednik može do 1. rujna 2013. podnijeti zahtjev za dodjeljivanje oplemenjivačkog prava.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 320-20/11-01/03

Zagreb, 21. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 124/2011-2481
## Odluka o postavljanju Darka Javorskog za izvanrednog i opunomoćenog veleposlanika Republike Hrvatske u Sultanatu Omanu, sa sjedištem u Kairu

### NN 124/2011 (4.11.2011.), Odluka o postavljanju Darka Javorskog za izvanrednog i opunomoćenog veleposlanika Republike Hrvatske u Sultanatu Omanu, sa sjedištem u Kairu

PREDSJEDNIK REPUBLIKE HRVATSKE

2483

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/40, urbroj: 50304/2-11-03 od 21. srpnja 2011., kojim je predsjednica Vlade Republike Hrvatske dala prethodni supotpis, donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

DARKO JAVORSKI, izvanredni i opunomoćeni veleposlanik Republike Hrvatske u Arapskoj Republici Egiptu, sa sjedištem u Kairu, postavlja se i za izvanrednog i opunomoćenog veleposlanika Republike Hrvatske u Sultanatu Omanu, sa sjedištem u Kairu.

Ova Odluka stupa na snagu danom donošenja.

Klasa: 018-07/11-02/09
Urbroj: 71-05-03/1-11-3
Zagreb, 26. listopada 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 124/2011-2483